**ANALIZA REZULTATA ANKETE**

U sklopu obilježavanja Europskog tjedna mobilnosti od 16. do 22. rujna 2014. godine, na internetskim stranicama Grada Zadra provedena je anketa među građanima sa pitanjem „Što bi vas potaknulo da u kretanju gradom za svoje svakodnevne potrebe ostavite Vaš automobil kod kuće?“, te nekoliko ponuđenih odgovora ;

* Jeftiniji javni prijevoz
* Veći broj biciklističkih staza
* Veći broj linija javnog prijevoza
* Postojanje sustava javnih bicikala
* Zdravstveni razlozi
* Poskupljenje goriva
* Ne znam
* Navedite nešto drugo

Građani su mogli izabrati više ponuđenih odgovora. Analizom rezultata provedene ankete utvrđeno je da je na pitanje iz ankete odgovorio 81 građanin.

Tablica prikazuje rezultate rangirane prema broju odgovora ;

|  |  |
| --- | --- |
| Veći broj biciklističkih staza | 32.1% |
| Veći broj linija javnog prijevoza | 22.2% |
| Jeftiniji javni prijevoz | 18.5% |
| Postojanje sustava javnih bicikala | 17.3% |
| Poskupljenje goriva | 4.9% |
| Zdravstveni razlozi | 3.7% |
| Ne znam | 1.2% |

Rubriku „Navedite nešto drugo“ ispunilo je pet građana, odgovori su ;

1. Još jednom – veći broj biciklističkih staza.
2. Na posao odlazim biciklom, ne koristim javni prijevoz jer je skup a automobil nemam. Bicikl je odlično prijevozno sredstvo samo Zadru kronično nedostaju biciklističke staze pa smo mi biciklisti, radi svoje vlastite sigurnosti, primorani voziti po nogostupima, a zbog čega često negoduju pješaci.
3. Slupani auto
4. Više bi se koristio javni prijevoz kada bi bio jeftiniji.   
   Mnoga autobusna stajališta nemaju adekvatnu zaštitu od padalina tako da u slučaju kiše javni prijevoz gubi svaki smisao.   
   Nedostaje biciklističkih staza zbog čega su ljudi primorani voziti po cesti što s obzirom na kulturu dijela vozača automobila u Zadru nije najpoželjnije rješenje.
5. Noćne linije također, cijena karte cca. 7 - 8 kn